Projekt pre 5A, 5B

Predmet: pracovné vyučovanie (s prepojením na vlastivedu)

Cieľ: Pomôcť žiakom pochopiť kolobeh v prírode/prekonať strach z nepoznaného/prepojiť vedomosti z učebne s praktickými zručnosťami v dielni a v záhrade – vzťah medzi realitou a vedomosťami/

Počet hodín: 8

|  |  |  |
| --- | --- | --- |
| Úvod do témy (Živočíchy-hmyz) | Plánovanie a nákresy (návrhy a design) | Realizácia  (v skupinách) |
| 1 | 1 | 6 |

Úvod do témy

Pred hodinou dostanú žiaci úlohu priniesť 1-2 exempláre hmyzu. (ja prinesiem rezervné exempláre).

Rozhovor na hodine o tom, aký vzťah máme zvyčajne k hmyzu (strach, odpor...) je to preto, lebo často sa bojíme niečoho, čo nepoznáme. Avšak hmyz nie je iba odporné a otravné stvorenie. Má svoj význam a miesto v prírode a v celom kolobehu (potravinový reťazec v krátkosti preberieme).

Práca vo dvojici: dostanú obrázky (rozstrihané) 1 potravinového reťazca. Žiaci majú prísť sami na poradie. Na konci kontrola, pomoc, upravenie a vysvetlenie.

Prítomnosť hmyzu v záhrade je veľmi dôležitá. Mnohé druhy sú priamo potravou, alebo sú dravcami a starajú sa o ´očistu´ záhrady od škodcov.

Práca v skupine. Žiaci dostanú krátky článok o jednom z druhov hmyzu, ktoré sa často vyskytujú u nás v záhrade a ich význam v prírode. Úlohou skupiny je pripraviť krátku prezentáciu (na flipchart papier). Ako vyzerá (nakresliť) / aký je jeho význam / kde žije?

Cieľ: na to, aby sme si udržali v záhrade tieto druhy hmyzu je dôležité, aby mali vhodné prostredie na život. A preto našou úlohou na niekoľko ďalších hodín bude vytvoriť hotely a domčeky pre tento hmyz. Pán školník nám v tom pomôže a naučíme sa pritom používať rôzne nástroje, ktoré sa používajú na spracovanie dreva, získame nové zručnosti, ktoré môžete hocikedy v živote využiť a pomôžeme vytvoriť v našej záhrade bohaté prostredie na život.

(obrázky a články v prílohe)

Plánovanie

Najprv si na hodine zopakujeme, čo si pamätáme o živote hmyzu na záhrade a jeho význam pre život v záhrade. Pozrieme si niekoľko fotiek, ako to riešili ľudia vo svojich záhradách. A povieme si aké prostredie je dôležité pre konkrétny druh hmyzu (dierky, suchá tráva...)

Úloha: každý žiak dostane papier a pastelky a môže spraviť vlastný design (dôraz na funkčnosť). Určenie a robenie zoznamu, čo potrebujeme na realizáciu (prírodný materiál a nákup).

Realizácia

Podľa návrhov a nákresov, prechádzka v záhrade, hľadanie a zber prírodného materiálu. Školník pripraví materiál z obchodu.

Práca priamo v dielni. Krátky úvod od školníka BOZP.

Rozdelenie do skupín/zadelenie práce.

Práca s drevom. Každá skupina pracuje na jednej časti hotela.

Spojenie častí do celku.

Inštalácia hotela (možno by bolo dobre spraviť malú prezentáciu fotiek z procesu tvorenia, krátke vysvetlenie žiakov 5A,B pre ostatných, prečo sme to robili, význam...) a spolu nainštalovať hotel v záhrade.

Po 2-3 týždňoch sa pôjdeme pozrieť, či je hotel plne obsadený a napíšeme si záznam pozorovania.